wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு95

## முகநூல் - Tamil Wikipedians | தமிழ் விக்கிப்பீடியர்கள்

முகநூல் குழுவாகிய Tamil Wikipedians | தமிழ் விக்கிப்பீடியர்கள் விடயத்தில் த.வி. தெளிவாக செயற்படுவது நன்று. இங்கு பண்பற்ற, வீக்கிபீடியாவிற்கு பொருத்தமற்ற செயற்பாடுகள்தான் நடைபெறுகின்றன. இங்குள்ள இரு வெளியீடுகளில் இவ்வாறு ஆரம்பிக்கின்றன.  
1. இன்று உலகம் கை கட்டி வேடிக்கை பார்க்கும் ஒரு நேரடி ரஸ்லிங் காட்ச்சியை இஸ்ரேல் (யூத) நாய்கள் பாலஸ்தீன மக்கள் மீது நடத்தி கொண்டிருக்கின்றது... சிறுவர்கள் வயதானவர்கள், பெண்கள் என்று பார்க்காமல் கொன்று வேட்டையாடுவதே இவர்களின் தொழிளாக இருக்கின்றது.... இதை நாம் ஊடக வாயிலாக அறிவது சற்று கடினமாகவே உள்ளது. ஏனென்றால் அனைத்து சர்வதேச மீடியாக்களும் யூதனின் அடிவருடிகளாக தான் இருக்கின்றன்.விதி விலக்காக ஒன்றிரண்டை தவிர.......
1. அல்லாஹ்வின் திருப்பெயரால்… ஜனவரி 28ல் இடஒதுக்கீட்டை வெல்ல சிறை செல்லும் போராட்டம். முஸ்லிம் சமுதாயப் பெருமக்களே அஸ்ஸலாமு அலைக்கும்....  
உரிய நடவடிக்கை தேவை. --Anton<font color="green"><sup>·٠•●♥Talk♥●•٠·</sup></font> 04:53, 20 திசம்பர் 2013 (UTC)
:அதனுடைய நிர்வாகிக்கு ஆலமரத்திடியை காண செய்தி அனுப்பியுள்ளேன் நண்பரே. இவ்வாறான நடைவெடிக்கைகளை அவர்களின் கவனத்திற்கு கொண்டுவந்தற்குப் பின்னும் தொடர்ந்தால் முறையாக குழுமத்தினை தடை செய்யவும் நம்மால் இயலும். என்னுடைய சேர்க்கை கோரிக்கை நெடுநாளாக நிலுவையில் உள்ளதால், நிர்வாகி அக்குழுமத்தினை பராமரிக்கின்றா என்ற ஐயம் உள்ளது. இவ்வாறான அதிகார்வபூர்வமாக அறிவிக்கிப்படாத முகநூல் பக்கங்கள், குழுமங்கள் மீது மற்ற விக்கிப்பீடியாவின் நிலைபாடு பற்றி அறிய விரும்புகிறேன். நன்றி. --சகோதரன் ஜெகதீஸ்வரன் (பேச்சு) 06:47, 20 திசம்பர் 2013 (UTC)
::நடவடிக்கை எடுத்ததற்கு நன்றி ஜெகதீஸ்வரன். --Anton<font color="green"><sup>·٠•●♥Talk♥●•٠·</sup></font> 09:02, 20 திசம்பர் 2013 (UTC)  
இது போன்ற செயற்பாடுகள் உடைய குழுமங்கள் தங்கள் நடவடிக்கையை மாற்றிக் கொள்ளா விட்டால், முதலில் அங்குள்ள முனைப்பான தமிழ் விக்கிப்பீடியர்கள் குழுமத்தில் இருந்து விலகுவதன் மூலம் தங்கள் எதிர்ப்பைப் பதிவு செய்யலாம். குழுமத்தின் வீச்சைக் குறைக்கவும் உதவும். விக்கிப்பீடியாவின் வணிகக் குறிக் கொள்கை மூலம் இது தொடர்பாக ஏதேனும் நடவடிக்கை எடுக்க முடியுமா என்றும் பார்க்கலாம்.--இரவி (பேச்சு) 06:07, 25 திசம்பர் 2013 (UTC)  
::அந்நிர்வாகியிடமிருந்து இன்றுவரை எப்பதிலுமில்லை. இனி அக்குழுமத்தில் இருக்கின்ற விக்கிப்பீடியர்கள் மட்டுமே உதவ இயலும். குழுமத்தின் போக்கினை மாற்ற அங்கு அறிவுரை வழங்குங்குகள். அத்துடன் விக்கியின் நற்பெயருக்கு ஊறுவிளைவிக்கும் என்று எண்ணினால் குழுமத்தினை முடக்குவதற்கு முகநூலுக்கு புகார் தெரிவிக்கலாம். ஒவ்வொரு புகார்களும் கவனிக்கப்படுகின்ற என்பதால் இம்முறை பலன்தரக்கூடியது. நன்றி. --சகோதரன் ஜெகதீஸ்வரன் (பேச்சு) 18:40, 26 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## Wikipedia:The Wikipedia Library

- https://en.wikipedia.org/wiki/Wikipedia:The_Wikipedia_Library
--Natkeeran (பேச்சு) 18:30, 20 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## விக்கித்திட்டம் விளக்கப்படம் வரைதல் - தங்கள் பங்களிப்புக்கான வேண்டுகோள்

வணக்கம் .  
விக்கித் திட்டம் விளக்கப்படம் வரைதல்/தேவைப்படும் படங்கள் திட்டதில் தங்களின் பங்களிப்புக்கான வேண்டுகோள்.இத்திட்டதில் இதுவரை சுமார் 91 படங்கள் தமிழுக்கு மொழிபெயர்க்கப்பட்டுள்ளன .
மேலும் சாத்தியப்படும் எல்லாக் கட்டுரைகளிலும் , தமிழிலேயே விளக்கப்படம் கொண்டுவர முயற்ச்சி செய்கிறோம் .
- நீங்கள் ஆங்கிலத்தில் ஒரு படத்தை பார்க்கும் போது , "தேவைப்படும் புதிய படங்கள்" என்கிற இடத்தில் மொழிபெயர்ப்புடன் பதிவு செய்ய முயலவும்.
- மொழிபெயர்ப்பு கிடைக்காவிட்டாலும் கூட, "மொழிபெயர்ப்பு தேவைப்படும் படங்கள்" என்கிற இடத்தில் படத்தை மட்டுமாவது பதிவு செய்யவும்.  
As I have told earlier , I have speed limitations while typing in Tamil . So , an extended translation in English .  
Dear all ,  
As you may be aware , there is a project titled "விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்". In this till date some 91 images have been translated / created in Tamil . But , mostly they are Biology related pictures (Credits to Kalaiarasy ) 1 Human nervous system Credits to Drsrisenthil) and 2 physics related (thanks to Surya Prakash.S.A and 1 general image (Credits to Booradleyp1) . But , where ever feasible , there is a plan to phase out English image and create the Tamil equivalent of it . There are 3 ways in which you could help in case you are not comfortable with drawing.
- Placing the images at the place தேவைப்படும் புதிய படங்கள் and also giving the translation for the words inside .
- Even if translation is not given , please place the image alone at மொழிபெயர்ப்பு தேவைப்படும் படங்கள் .
- Whenever you start an article and feel that a image has to be added and its not in Tamil , please post it there .
Incase you are proficient in drawing , please join us and make it a success . Within next 6 months , we can clean it up :)
--Commons sibi (பேச்சு) 15:06, 21 திசம்பர் 2013 (UTC)
:அண்மையில் எடுத்த முனைப்புகளில் விளக்கப்படம் வரைதல் திட்டம் சிறப்பான பயனைத் தந்துள்ளதைக் காண மகிழ்ச்சி. இதில் பங்களித்த அனைவருக்கும் நன்றி. நீங்கள் கேட்டிருப்பதுபோல படங்கள் தேவைப்படும் இடங்களைச் சுட்டிக் காட்ட முயல்கிறேன். -- சுந்தர் <sup>\பேச்சு</sup> 10:29, 3 சனவரி 2014 (UTC)
# விக்கிப்பீடியா:ஆலமரத்தடி/தொகுப்பு95

## தலைப்புக்கள் பற்றி...

பகுத்தறிவுக் கொள்கை எனும் கட்டுரை 2013 தொடர் கட்டுரைப் போட்டித் தலைப்புகளில் இருந்து எடுக்கப்பட்டு உருவாக்கப்பட்டுள்ளது. ஆயினும் இதற்கான ஆங்கில விக்கி இணைப்பு இல்லை. அதனால் கட்டுரையாளர் தன் சொந்தக் கருத்தில் விரிவாக்கியிருக்க இடமுள்ளது. தலைப்புக்களுடன் ஆங்கில விக்கி இணைப்பும் இருப்பது உகந்தது. மேலும், பின்வரும் பட்டியல்கள் இற்றைப்படுத்தாமல் பல குழப்பங்களை ஏற்படுத்தக் கூடியனவாகவுள்ளன. (ஏற்கெனவே உள்ள உருவாக்கப்பட்ட கட்டுரை பட்டியலில் வேறு பெயரில் சிவப்பு இணைப்பாகவிருத்தல். பொருத்தமற்ற தலைப்பில் சிவப்பு இணைப்புக்கள் இருத்தல்)
- விக்கிப்பீடியா:முக்கிய கட்டுரைகள்
- விக்கிப்பீடியா:எல்லா மொழி விக்கிப்பீடியாக்களிலும் இருக்கவேண்டிய கட்டுரைகள்
- விக்கிப்பீடியா:முக்கிய கட்டுரைகள்-2
எனவே இற்றைப்படுத்தலும், **கட்டுரைகளுக்கான சரியான ஆ.வி இணைப்பும்**, தேவையற்ற பட்டியலை நீக்கும் தேவையும் அவசியமாகிறது. கட்டுரைப் போட்டியாளர்கள் குழம்பாமல் இருக்க உடன் நடவடிக்கை தேவை. தகுந்த ஆலோசனை இருந்தால் என்னால் இன்றைப்படுத்தலைக் கவனிக்கலாம். மற்றவர்களின் உதவியும் தேவை. --Anton<font color="green"><sup>·٠•●♥Talk♥●•٠·</sup></font> 05:10, 23 திசம்பர் 2013 (UTC)
: கட்டுரை பட்டியலிடப்பட்டிருக்கும் இடத்தின்படி பார்த்தால் *பகுத்தறிவுக் கொள்கை* என்னும் கட்டுரை *பகுத்தறிவியம்* என்னும் கட்டுரையாக இருக்க வேண்டும். --ஜெயரத்தின மாதரசன் <sup><small>\உரையாடுக</small></sup> 11:53, 23 திசம்பர் 2013 (UTC)
:: நன்றி ஜெயரத்தினா. --Anton<font color="green"><sup>·٠•●♥Talk♥●•٠·</sup></font> 03:02, 28 திசம்பர் 2013 (UTC)
# விக்கிப்பீடியா:ஆலமரத்தடி/தொகுப்பு95

## குறுங்கட்டுரைகள்

விக்கிப்பீடியா பேச்சு:குறுங்கட்டுரை#பராமரிப்பு பக்கத்தில் உரையாடலைத் தொடர வேண்டுகிறேன்--இரவி (பேச்சு) 06:50, 30 திசம்பர் 2013 (UTC)
# ஈரியல்பு (வேதியியல்)

இரசாயனவியலில் ஒரு மூலக்கூறு அமிலமாகவும் காரமாகவும் செயற்படக்கூடிய இயல்பே **ஈரியல்பு** (*Amphoterism*) எனப்படுகின்றது. பல உலோகங்கள் ஈரியல்புள்ள ஒக்சைட்டுகளை உருவாக்குகின்றன. நாகம், வெள்ளீயம், ஈயம், அலுமினியம், பெரிலியம் ஆகிய உலோகங்களின் ஒக்சைட்டுகள் ஈரியல்புள்ள பதார்த்தங்களுக்கு உதாரணங்களாகும். இவ்வீரியல்பு ஒக்சைட்டின் ஒக்சியேற்றும் நிலையில் தங்கியுள்ளது.
ஈரியல்புப் பதார்த்தங்களில் ஒக்சைட்டுகள் மாத்திரமல்லாமல் H<sup>+</sup> அயன்களை ஏற்றுக்கொள்ளக்கூடிய மற்றும் வழங்கக்கூடிய பல மூலக்கூறுகளும் அடங்குகின்றன. இவற்றிற்கு புரதங்களும் அமினோவமிலங்களும் சிறந்த உதாரணங்களாகும். இவற்றிலுள்ள காபொக்சைல் செயற்பாட்டுக் குழு H<sup>+</sup> அயனை வழங்கும், அமைன் குழு H<sup>+</sup> அயனை ஏற்றுக்கொள்ளும். நீர் மற்றும் அமோனியா போன்ற தானாக அயனாக்கமடையும் முனைவாக்கமுடைய மூலக்கூறுகளும் ஈரியல்பைக் காட்டுகின்றன.
# ஈரியல்பு (வேதியியல்)

## ஈரியல்புள்ள ஒக்சைட்டுகளும், ஐதரொக்சைட்டுகளும்

அமிலம், காரம் இரண்டுடனும் நாக ஒக்சைட்டு (ZnO) தாக்கமடையக்கூடியது:
- அமிலத்தில்: ZnO + 2H<sup>+</sup> → Zn<sup>2+</sup> + H<sub>2</sub>O
- காரத்தில்: ZnO + H<sub>2</sub>O + 2 OH<sup>-</sup> → [Zn(OH)<sub>4</sub>]<sup>2-</sup>  
அலுமினியம் ஐதரொக்சைட்டும் ஈரியல்புள்ளதாகும் (சுருக்கப்பட்ட தாக்கம்)
- காரமாக ஒரு அமிலத்தை நடுநிலையாக்கல்: Al(OH)<sub>3</sub> + 3 HCl → AlCl<sub>3</sub> + 3 H<sub>2</sub>O
- அமிலமாக ஒரு காரத்தை நடுநிலையாக்கல்: Al(OH)<sub>3</sub> + NaOH → Na[Al(OH)<sub>4</sub>]  
வேறு சில ஈரியல்புச் சேர்மங்கள்:
- பெரிலியம் ஐதரொக்சைட்டு
- அமிலத்துடன் தாக்கம்: Be(OH)<sub>2</sub> + 2 HCl → BeCl<sub>2</sub> + 2 H<sub>2</sub>O
- காரத்துடன் தாக்கம்: Be(OH)<sub>2</sub> + 2 NaOH → Na<sub>2</sub>[Be(OH)<sub>4</sub>]
- அலுமினியம் ஒக்சைட்டு
- அமிலத்துடன் தாக்கம்: Al<sub>2</sub>O<sub>3</sub> + 3 H<sub>2</sub>O + 6 H<sub>3</sub>O<sup>+</sup>(aq) → 2 [Al(H<sub>2</sub>O)<sub>6</sub>]<sup>3+</sup>(aq)
- காரத்துடன் தாக்கம்: Al<sub>2</sub>O<sub>3</sub> + 3 H<sub>2</sub>O + 2 OH<sup>-</sup>(aq) → 2 [Al(OH)<sub>4</sub>]<sup>-</sup>(aq)
- ஈய(II)ஒக்சைட்டு
- அமிலத்துடன் தாக்கம்: PbO + 2 HCl → PbCl<sub>2</sub> + H<sub>2</sub>O
- காரத்துடன் தாக்கம்: PbO + 2 NaOH + H<sub>2</sub>O → Na<sub>2</sub>[Pb(OH)<sub>4</sub>]
# ஈரியல்பு (வேதியியல்)

## ஈரியல்புள்ள மூலக்கூறுகள்

புரொன்ஸ்டட்-லௌரி கொள்கையின் படி அமிலங்கள் நேர்மின்னி வழங்குனராகவும், காரங்கள் நேர்மின்னியை ஏற்றுக்கொள்பனவாகவும் தொழிற்படுகின்றன. ஆனால் அமிலத்தன்மைக்கும், காரத்தன்மைக்கும் இடைப்பட்ட ஈரியல்புள்ள பதார்த்தங்கள் நேர்மின்னியை (அல்லது ஐதரசன் அயன்) சில சந்தர்ப்பத்தில் வழங்குகின்றன; சில சந்தர்ப்பத்தில் ஏற்றுக்கொள்கின்றன. நீர், அமோனியா, அமினோ அமிலங்கள், HCO<sub>3</sub><sup>-</sup> மற்றும் HSO<sub>4</sub><sup>-</sup> அயன்கள் ஈரியல்பைக் காட்டும் மூலக்கூறுகளாகும்.  
ஐதரசன் காபனேற்று (அல்லது இருகாபனேற்று) அயன் காரமாக செயற்படலாம்:
:HCO<sub>3</sub><sup>-</sup> + H<sub>3</sub>O<sup>+</sup> → H<sub>2</sub>CO<sub>3</sub> + H<sub>2</sub>O  
அது அமிலமாகவும் செயற்படலாம்:
:HCO<sub>3</sub><sup>-</sup> + OH<sup>-</sup> → CO<sub>3</sub><sup>2-</sup> + H<sub>2</sub>O  
ஐதரசன் குளோரைட்டு போன்ற அமிலங்களுடன் தாக்கமடையும் போது நீர் காரமாகச் செயற்படும் இயல்புடையது:
:H<sub>2</sub>O + HCl → H<sub>3</sub>O<sup>+</sup> + Cl<sup>-</sup>,  
அமோனியா போன்ற மென்காரத்தோடு தாக்கமடையும் போது நீர் அமிலமாகச் செயற்படுகின்றது:
:H<sub>2</sub>O + NH<sub>3</sub> → NH<sub>4</sub><sup>+</sup> + OH<sup>-</sup>
# வலைவாசல்:யாழ்ப்பாணம்/முகவுரை

**யாழ்ப்பாணம்** (*Jaffna*, ) என்பது இலங்கைத் தீவின் வடமுனையிலுள்ள யாழ்ப்பாண மாவட்டத்தின் தலைநகராகும். இது யாழ்ப்பாணக் குடாநாட்டின் தென்மேற்குப் பகுதியில் யாழ்ப்பாண நீரேரியைப் பார்த்தபடி அமைந்துள்ளது. இலங்கையின் தலைநகரான கொழும்பிலிருந்து 396 கிமீ தூரத்தில் அமைந்துள்ள இந்நகரம், 88,138 மக்கட்தொகையினைக் கொண்டு 12வது பெரிய நகரமாக விளங்குகிறது. 1987 ஆம் ஆண்டுக்கு முன்னர் வடமாகாணத்தின் தலைநகரமாக விளங்கிய யாழ்ப்பாணம், அந்த ஆண்டில், தற்காலிகமாக வடக்கு, கிழக்கு மாகாணங்களை இணைத்து உருவான வட-கிழக்கு மாகாணசபைக்குத் திருகோணமலையைத் தலைநகரமாக்கியபின், மாகாணத் தலைநகரம் என்ற நிலையை இழந்தது. வடக்குக் கிழக்கு மாகாணம் பிரிக்கப்பட்ட பின்னர் வடமாகாணத் தலைநகராக யாழ்ப்பாணம் தேர்ந்தெடுக்கப்பட்டுள்ளது.
# வலைவாசல்:யாழ்ப்பாணம்/தேர்வுக் கட்டுரை/1

**யாழ்ப்பாண மாவட்டம்** (*Jaffna District*) இலங்கையின் 25 மாவட்டங்களில் ஒன்று. இது நாட்டின் வடகோடியில் அமைந்துள்ளது. மேற்கில் மன்னார் வளைகுடாவும், வடக்கிலும், கிழக்கிலும் இந்தியப் பெருங்கடலும், தெற்கில் யாழ்ப்பாணக் கடல்நீரேரியாலும் சூழப்பட்டுள்ளது. இலங்கையின் தலை போல் அமைந்துள்ள, யாழ்ப்பாணத் தீபகற்பத்தின் பெரும்பகுதியை இந்த மாவட்டம் உள்ளடக்கியுள்ளதுடன், தெற்கேயுள்ள பல தீவுகளும் இதனுள் அடங்கும். இத் தீபகற்பத்தினுள்ளிருக்கும், தொண்டமானாறு, உப்பாறு போன்ற கடல்நீரேரிகளால், இம்மாவட்டம் மூன்று பகுதிகளாகப் பிரிக்கப்பட்டுள்ளது. இப் பிரிவுகள், வலிகாமம், வடமராட்சி, தென்மராட்சி, தீவுப் பகுதி என அழைக்கப்படுகின்றன. இம் மாவட்டத்தின் தெற்கு எல்லையில், யாழ்மாவட்டத்தின் தெற்குப் பகுதியில் இருந்து 1984 பெப்ரவரியில் பிரிக்கப்பட்ட கிளிநொச்சி மாவட்டம் உள்ளது.
# கிரைம் பைல்

***கிரைம் பைல்*** 1999ல் வெளிவந்த மலையாளத் திரைப்படமாகும். இதனை கே. மது இயக்கியிருந்தார். இத்திரைப்படத்தில் சுரேஷ் கோபி, சங்கீதா (நடிகை) ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் கன்னியாஸ்திரி அபயா கொலை வழக்கினை அடிப்பைடையாகக் கொண்டு எடுக்கப்பட்டது.
# கிரைம் பைல்

## கதை

கன்னியாஸ்திரி அமலா (சங்கீதா (நடிகை)) கிணற்றொன்றில் பிணமாக கண்டெடுக்கப்படுகிறார். முதலில் இந்த மரணம் தற்கொலை என்று முடிவு செய்யப்பட்டாலும், காவல்துறை இதனை கொலையாக இருக்குமென சந்தேகம் கொள்கிறது. அதன்பின்பு சுரேஷ் கோபி இம்மரணத்தின் பின்னணி மற்றும் கொலையாளியை கண்டுபிடிக்கின்றார்
# கிரைம் பைல்

## நடிகர்கள்

- சுரேஷ் கோபி
- விஜயராகவன்
- சங்கீதா (நடிகை) - சகோதரி அமலா
- ராசன் பி. தேவ்
- ஜனாத்தனன்
- என். எப். வர்கிஸ்
- பாபு நம்பூதிரி - முதலமைச்சர்
- ஜகன்நாத வர்மா
- கலாபவன் மணி
- சுபர்
- சாந்தினி சகோ. விமலா
- விஜயகுமார் - எம். எல். ஏ
- கொச்சி ஹனீஃபா - ஜமால் (காவல் அதிகாரி)
- சந்தோஷ் - கர்தா (காவல் அதிகாரி)
- கே. பி. கணேஷ் குமார் - ராஜூ நமசிவாயா
# கன்னியாஸ்திரி அபயா கொலை வழக்கு

**கன்னியாஸ்திரி அபயா கொலை வழக்கு** என்பது கேரளா மாநிலத்தில் 27 மார்ச் 1992ல் நிகழ்ந்த கன்னியாஸ்திரி அபயாவின் கொலை குறித்த வழக்காகும். தொடக்கத்தில் தற்கொலை என முடிவு செய்து காவல்துறை இந்த வழக்கை முடித்தார்கள். ஆனால் உடனிருந்த கன்னியாஸ்திரிகளின் போராட்டத்தால், இவ்வழக்கு சிபிஐக்கு மாற்றப்பட்டது. அதன் பின்பு அபயா பாதிரியார்கள் இருவரால் வன்புணர்வு செய்யப்பட்டு கொலை செய்யப்பட்டது தெரியவந்தது.
# கன்னியாஸ்திரி அபயா கொலை வழக்கு

## சம்பவம்

கேரளாவின் கோட்டயம் நகரில் 19 வயதான கன்னியாஸ்திரி அபயா 27 மார்ச் 1992 அன்று பள்ளியின் கிணற்றில் இறந்துகிடந்தது கண்டுபிடிக்கப்பட்டது. உள்ளூர் காவல்துறை இந்த மரணத்தினை தற்கொலை என்று வழக்கினை முடித்தாலும், கன்னியாஸ்திரியுடன் படித்தவர்கள் போராட்டத்தினால் வழக்கினை சி.பி.ஐ ஏற்றது.  
மார்ச் 1993ல் சிபியை அதிகாரியான தாமஸ் வர்கீஸ் இந்த வழக்கினை கையாண்டார். அவர் 30 டிசம்பர் 1993ல் தனது வேலையை இராஜனாமா செய்தார். பின்பு 19 ஜனவரி 1994 ல் செய்தியாளர்களைத் திரட்டி அபயா வழக்கில் அவர் தற்கொலை செய்து கொள்ளவில்லை, அது கொலை என தான் கண்டறிந்ததாகவும், ஆனால் தன்னைவிட உயர் அதிகாரிகள் இவ்வழக்கினை தற்கொலை என முடிக்க நிர்பந்தித்தால் அதனை ஏற்காமல் விருப்ப ஓய்வு பெற்றதாக தெரிவித்தார்.  
இதனை வழக்காக பதிவு செய்த உயரதிகாரியான தியாகராஜன் அவ்வழக்கிலிருந்து நீக்கப்பட்டார். 2008 ல் அபயாவுடன் தங்கியிருந்த ஸெபி என்ற கன்னியாஸ்திரியின் துணையுடன் தாமஸ் எம்.கொட்டூர், ஜோஸ் போத்ரிக்காயல் என்ற இரு பாதிரியார்கள் அபயாவை கற்பழித்து கொன்றதும், கிணற்றில் அவரது உடலை போட்டு தற்கொலை என நிறுவியதும் நீதிமன்றத்தில் நிறுவப்பட்டது. கன்னியாஸ்திரியையும், இரு பாதிரியார்களையும் கைது செய்தனர்.
# கன்னியாஸ்திரி அபயா கொலை வழக்கு

## சகோதரி அபயா கொலை வழக்கில் தீர்ப்பும், தண்டனையும்

2020 திசம்பர் 22 அன்று, 28 ஆண்டுகளாக நடந்து வந்த கேரள கன்னியாஸ்திரீ அபயா கொலை வழக்கில், கொலையை நேரில் பார்த்த அடக்க ராஜு எனும் திருடனின் சாட்சியத்தால், பாதிரியார் தாமஸ் கொட்டூர், கன்னியாஸ்திரீ ஸ்டெபி ஆகியோர் குற்ற்வாளிகள் என்று முடிவு செய்தது. 2020 திசம்பர் 23 அன்று, சிபிஐ நீதிமன்றம் இருவருக்கும் ஆயுள் தண்டனையும், பாதிரியார் தாமஸ் கொட்டூருக்கு ரூ. 6.50 லட்சமும் கன்னியாஸ்திரீ ஸ்டெபிக்கு ரூ. 5.50 லட்சமும் அபராதம் விதிக்கப்பட்டது.
# கன்னியாஸ்திரி அபயா கொலை வழக்கு

## இதனையும் காண்க

- கத்தோலிக்கத் தேவாலயப் பாலியல் துன்புறுத்தல் வழக்குகள்
- பிராங்கோ மூலக்கல்
# வலைவாசல்:யாழ்ப்பாணம்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழர்
rect 0 0 1000 750 தமிழர்
desc </imagemap></div> | தமிழ்
rect 0 0 1000 750 தமிழ்
desc </imagemap></div> | வரலாறு
rect 0 0 1000 500 வரலாறு
desc </imagemap></div> | இலங்கை
rect 0 0 1000 500 இலங்கை
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழர்** | **தமிழ்** | **வரலாறு** | **இலங்கை** | **தமிழீழம்** | }<noinclude></noinclude> |
# வலைவாசல்:யாழ்ப்பாணம்/விக்கிமீடிய திட்டங்கள்

| '''
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
<noinclude></noinclude>
# இம்ரானா வன்புணர்வு வழக்கு

**இம்ரானா வன்புணர்வு வழக்கு** என்பது இந்தியாவில் 28 வயதான இம்ரானா தனது மாமனாரால் வன்புணர்வு செய்யப்பட்ட வழக்காகும்.
# இம்ரானா வன்புணர்வு வழக்கு

## நிகழ்வு

இந்தியாவின் முசாபர்நகர் மாவட்டம் உத்தரப் பிரதேசத்தில் உள்ள சர்தாவால் கிராமத்தில் இசுலாமியப் பெண்ணான இம்ரானா, 6 ஜூன் 2005 அன்று தன் மாமனாரான 69 வயது அலி முகமதுவால் வன்புணர்வு செய்யப்பட்டார்.
# இம்ரானா வன்புணர்வு வழக்கு

## காலநிலை

இம்ரானா வன்புணர்வு வழக்கின் காலநிலைகள்:  
- 6 ஜூன் 2005: அலி முகமது தனது மருமகளான இம்ரானாவை வன்புணர்வு செய்தார்.
- 13 ஜூன் 2005: முகமது கைதுசெய்யப்பட்டார்.
- 30 ஜூன் 2005: காவல்துறை முகமதுவின் மீது மருத்துவ ஆதாரங்களுடன் வழக்கினை பதிந்தது. நீதிபதியின் முன்பு இம்ரானாவின் வாக்குமூலம் பதிவுசெய்யப்பட்டது.
- 5 டிசம்பர் 2005: முகமதுவின் பிணை ஆணை கோரி வழக்கு நீதிமன்றத்திற்கு வந்தது.
- 19 அக்டோபர் 2006: 10 ஆண்டு சிறைதண்டனையை முகமதுவிற்கு நீதிமன்றம் வழங்கியது.
# ஐவிநி விண்வெளிக் கழிவுகள் தொலைநோக்கி

**ஐரோப்பிய விண்வெளி நிறுவனத்தின் விண்வெளிக் கழிவுகள் தொலைநோக்கி** (The ESA Space Debris Telescope) ஸ்பெயின் நாட்டின் *டெனிரிஃப்* தீவில் அமைந்துள்ளது. இது விண்வெளிக் கழிவுகளைக் கண்காணிப்பதற்காக நிறுவப்பட்டுள்ளது. இக்கழிவுகள் புவிநிலை வளையப் பகுதிகளிலும் புவிநிலை மாறும் வட்டப்பாதையிலும் (Geostationary transfer orbit) உள்ள விண்வெளிக் கழிவுகளைக் கண்காணிக்கிறது. மாதம் ஒரு முறை சந்திரனை மையமாக வைத்து ஆராய்கின்றன. இவ்வகை கண்காணிப்பிற்கு அதிக நேரம் ஆகும்.  
*புவிநிலை மாறும் வட்டப்பாதையில்* உள்ள 15 சென்றிமீட்டருக்கும் அதிகமாக அளவுள்ள விண்வெளிக் கழிவுகளை இவை கண்காணிக்கின்றன.
# எஸ். இராமநாதன் (இசைக் கலைஞர்)

**முனைவர் சு. இராமநாதன்** (Dr. S. Ramanathan, 8 ஏப்ரல் 1917 - 19 மார்ச்சு 1988) தமிழ்நாட்டைச் சேர்ந்த ஒரு கருநாடக இசை வாய்ப்பாட்டு, வீணை வாத்திய கலைஞரும் இசையாளரும் (musicologist), இசை ஆராய்ச்சியாளரும் ஆவார்.
# எஸ். இராமநாதன் (இசைக் கலைஞர்)

## இளமைக் காலம்

சுப்பிரமணிய சாஸ்திரி, பட்டம்மாள் தம்பதியருக்கு மகனாகப் பிறந்தார்  
அவரிடம் இசை பயின்ற மாணவர்கள் ஏராளம். அவர்களில் பலர் இப்போது மிகப் பிரபலமாக இருக்கிறார்கள்.
பி. உன்னிகிருஷ்ணன், எஸ். சௌம்யா, சாவித்திரி சத்தியமூர்த்தி, கீதா பென்னெட் (வீணை), சீதா நாராயணன், வசுமதி நாகராஜன், சுகன்யா இரகுநாதன் (வீணை) பானுமதி இரகுராமன் (வாய்ப்பாட்டு, வீணை), வித்யா ஹரிஹரன் (வாய்ப்பாட்டு, வீணை), வானதி இரகுராமன், பத்மா இராதாகிருஷ்ணன், பத்மா காடியர் (வீணை), மற்றும் பலர் அவரிடம் வாய்ப்பாட்டு, வீணை இசை கற்றுக்கொண்டார்கள்.; வழங்கியது: தமிழிசைச் சங்கம்
# எஸ். இராமநாதன் (இசைக் கலைஞர்)

## இறப்பு

இருதய புற்றுநோயால் பாதிக்கப்பட்டு சில காலம் உடல் நலமின்றி இருந்த முனைவர் எஸ். இராமநாதன் 1988 மார்ச்சு 19, அன்று சென்னையில் காலமானார் அவரது மகள் முனைவர் வானதி இரகுராமனும், எஸ். சௌம்யாவும் பாடிய சுருட்டி இராகத்தைக் கேட்டுக் கொண்டு அவர் உயிர் பிரிந்தது.
# புவிநிலை வளையம்

**புவிநிலை வளையம்** (geostationary ring) என்பது புவி ஒத்திணைவு வட்டப்பாதையில் அதிவேகத்தில் சுற்றிவரும் விண்வெளிக் கழிவுத் தொகுதியைக் குறிப்பதாகும். இந்தக் கழிவுகளின் அதிவேகச் சுழற்சியானது பூமி, சூரியன், சந்திரன் மற்றும் சூரியக் கதிர்வீச்சு ஆகியவற்றின் காரணமாய் ஏற்படுகிறது.புவிசார் சுற்றுப்பாதையில் உள்ள பொருள்கள் பூமியின் ஈர்ப்புப் புலத்தில் ஏற்படும் முரண்பாடுகளாலும், சூரியன் மற்றும் சந்திரனின் ஈர்ப்பு விளைவுகளாலும், சூரிய கதிர்வீச்சு அழுத்தத்தாலும் குழப்பமடையலாம். தொலைத்தொடர்பு, புவி கண்காணிப்பு மற்றும் விண்வெளி அறிவியலுக்கான விண்வெளியில் மிக முக்கியமான மற்றும் மதிப்புமிக்க பகுதிகளில் ஒன்று புவிசார் புவி சுற்றுப்பாதை ஆகும்.
# நந்தவனம் (தொலைக்காட்சி தொடர்)

**நந்தவனம்** என்பது நவம்பர் 11, 2013 முதல் விஜய் தொலைக்காட்சியில் ஒளிபரப்பான மொழிமாற்றுத் தொடர் ஆகும். இந்த தொடர் திங்கள் முதல் வெள்ளி வரை மதியம் 1:30 மணிக்கு ஒளிபரப்பானது.  
இது ஸ்டார் பிளஸ் தொலைக்காட்சியில் 'சசூரல் கெண்ட ஃபூல்' என்ற பெயரில் மார்ச்சு 1, 2010 முதல் ஏப்ரல் 21, 2012 வரை ஒளிபரப்பாகி 573 அத்தியாங்களுடன் நிறைவு பெற்றது. இந்த தொடர் பெங்காலி மொழியில் 'ஓகோ கெடு சுந்தரி' என்ற பெயரில் ஒளிபரப்பான தொடரின் இந்தி மொழி மறுதயாரிப்பாகும்.
# நந்தவனம் (தொலைக்காட்சி தொடர்)

## கதைச் சுருக்கம்

திருமணம் செய்து, புகுந்த வீட்டில் உள்ள உறவுகளின் குணங்களுக்கு ஏற்ப தன்னை மாற்றிக் கொண்டு வாழ வேண்டிய நிலைக்கு ஆளாகும் பெண்ணின் கதை.
# நந்தவனம் (தொலைக்காட்சி தொடர்)

## நடிகர்கள்

- ராகினி கன்னா
- ஜே சோனி
- மோஹித் மல்ஹோத்ரா
- சுப்ரியா
- மகேஷ் தாக்கூர்
- அனிதா கன்வல்
- பைரவி ரைசுரா
- பூஜா கனவால் மஹ்டனி
- சுதிர் பாண்டே
- ஸ்ருதி உல்ஃபத்
- சதியா
- அக்ஷய் சேத்தி
- மட்ட பாட்டியா
- தபெஷ்வரி ஷர்மா
- ஜிதேன் லால்வானி
- ஷியாம்
- சூரஜ் தாபர்
# நந்தவனம் (தொலைக்காட்சி தொடர்)

## விருதுகள்

இந்த தொடரில் நடித்ததற்காக சிறந்த நடிகை, சிறந்த நடிகர், என 20 மேல் பல விருதுகளை வென்றார்கள்.
# நந்தவனம் (தொலைக்காட்சி தொடர்)

## மொழிமாற்றம்

தெலுங்கு மொழியில் ஆட்டரில்லு என்ற பெயரில் மொழிமாற்றம் செய்யப்பட்டு மா தொலைக்காட்சியில் ஒளிபரப்பானது.
# நந்தவனம் (தொலைக்காட்சி தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# பருன் சொப்டி

**பருன் சொப்டி** இவர் ஒரு சின்னத்திரை நடிகர் ஆவார். இவர் 2009ம் ஆண்டு **சாரதா** என்ற தொடரின் மூலம் சின்னத்திரைக்கு அறிமுகமானார். இவர் தற்பொழுது இது காதலா? என்ற தொடரில் அஸ்வின் என்ற கதாபாத்திரத்தில் நடித்து வருகிறார். இந்தத் தொடர் ஸ்டார் பிளஸ் டிவியில் ஒளிபரபப்பான Iss Pyaar Ko Kya Naam Doon என்ற தொடரின் தமிழ் மொழிமாற்றத் தொடர் ஆகும்.
# பருன் சொப்டி

## சின்னத்திரை

| ஆண்டு | நிகழ்ச்சி | பாத்திரம் |  |
| --- | --- | --- | --- |
| 2009-2010 | சாரதா | ஸ்வயம் குரானா |  |
| 2010 | தில் மில் கயே | ராஜ் சிங் |  |
| 2010-2011 | பாத் ஹாமாரே பாக்கி ஹை | ஷ்ரவன் ஜெய்ஸ்வால் (கதாநாயகன்) |  |
| 2011-2012 | இது காதலா? | அர்னவ் சிங் (கதாநாயகன்) |  |
| 2012 | ஸ்டார் பரிவார் விருது | நிகழ்ச்சி தொகுப்பாளர் | } |
# பருன் சொப்டி

## திரைப்படங்கள்

| ஆண்டு | திரைப்படம் |
| --- | --- |
| 2012 | Main Aur Mr. Riight |
| 2014 | 22 யார்டில் |
| Satra Ko Shaadi Hai | } |
# பனிமய மாதா பெருங்கோவில் (பள்ளிப்புறம்)

**பனிமய மாதா பெருங்கோவில் (பள்ளிப்புறம்)** (*Basilica of Our Lady of Snows* Pallippuram) என்பது இந்தியாவின் கேரள மாநிலத்தில் எற்ணாகுளம் மாவட்டத்தில் கோட்டப்புறம் மறைமாவட்டத்தில் அமைந்துள்ள ஒரு இணைப் பெருங்கோவில் (minor basilica) ஆகும்.  
இக்கோவிலை 2012, ஆகத்து 27ஆம் நாள் திருத்தந்தை பதினாறாம் பெனடிக்ட் “இணைப் பெருங்கோவில்” நிலைக்கு உயர்த்தினார். கோட்டப்புறம் மறைமாவட்டத்தின் வெள்ளி ஜூபிலி விழாவின் நிறைவின்போது, அக்டோபர் 7ஆம் நாள் அதிகாரப்பூர்வ அறிவிப்பு வெளியிடப்பட்டது.
# பனிமய மாதா பெருங்கோவில் (பள்ளிப்புறம்)

## வரலாறு

பனிமய மாதா பெருங்கோவில் மலையாளத்தில் “மஞ்ஞுமாதா தேவாலயம்” என்று அழைக்கப்படுகிறது. இக்கோவிலின் வரலாறு ஐந்து நூற்றாண்டுகளை உள்ளடக்கியது. 16ஆம் நூற்றாண்டின் தொடக்கத்தில் போர்த்துகீசியர்கள் பள்ளிப்புறத்தில் ஒரு கோட்டை கட்டி எழுப்பினார்கள். அதைத் தொடர்ந்து அன்னை மரியாவுக்கு ஒரு கோவில் கட்டி அர்ப்பணித்தார்கள்.  
இக்கோவில் நிறுவப்பட்ட ஆண்டு 1503. பின்னர் 1931இல் கோவில் புதுப்பிக்கப்பட்டது. 2006ஆம் ஆண்டு பனிமய மாதா கோவில் புதிதாக மீண்டும் கட்டப்பட்டது.  
முதலில் இக்கோவில் கொச்சி மறைமாவட்டத்தின் கீழ் இருந்தது. அப்போது 1577இல் பனிமய மாதா கோவில் ஒரு தனிப்பங்கு ஆனது. வராப்புழை மறைமாட்டத்திலிருந்து பிரிக்கப்பட்ட கோட்டப்புறம் மறைமாவட்டத்தின் தலைமைக் கோவிலாக இப்போது இக்கோவில் உள்ளது.  
இக்கோவிலின் முன்வரலாறு பின்வருமாறு கூறப்படுகிறது: கிபி 52ஆம் ஆண்டில் இயேசுவின் சீடரான புனித தோமா பண்டைய முசிறி துறைமுகத்தின் அருகே மலியங்கரையில் வந்திறங்கினார். பெரியாறு அரபிக்கடலில் கலக்குமுன்பு மூன்று கிளைகளாகப் பிரிவதால் “முசிறி” என்ற பெயர் எழுந்தது. முசிறித் துறைமுகம் 1341இல் ஏற்பட்ட பெருவெள்ளத்தில் அழிந்து போனது. பெருவெள்ளத்தின் விளைவாக, கொச்சி அருகே வைப்பீன் தீவு வேம்பநாடு ஏரியில் உருவானது.  
பல இடங்களிலுமிருந்து மக்கள் அத்தீவுக்கு வந்து குடியேறினார்கள். 1503இல் போர்த்துகீசியர்கள் அங்கே ஒரு கோட்டை கட்டி எழுப்பினார்கள். ஐரோப்பிய பாணியில் இந்தியாவில் கட்டப்பட்ட முதல் கோட்டை இதுவே. அதே ஆண்டில் அவர்கள் அங்கே ஒரு கோவிலையும் கட்டினார்கள்.
# பனிமய மாதா பெருங்கோவில் (பள்ளிப்புறம்)

## திப்பு சுல்தான் படையெடுப்பு

18ஆம் நூற்றாண்டில் மைசூரிலிருந்து திப்பு சுல்தான் கேரளத்தின்மீது படையெடுத்து வந்தார். சாலக்குடி ஆற்றின் அருகே பாளையம் இறங்கி திருவிதாங்கூரைத் தாக்க அவர் திட்டமிருந்தார். அவர் அப்பகுதிகளில் இருந்த பெரும்பாலான கிறித்தவக் கோவில்களையும் இந்துக் கோவில்களையும் தரைமட்டமாக்கினார். கிறித்தவர்கள் பனிமய மாதா கோவிலில் ஒன்றுகூடி அன்னையின் அருளை வேண்டினார்கள். அப்போது ஒரு பனிமூட்டம் ஏற்பட்டது. அது மிகவும் அடர்த்தியாக இருந்ததால் திப்பு சுல்தானின் படைகளால் கோவிலையோ சூழிடங்களையோ அடையாளம் காண முடியவில்லையாம். அது அரபிக்கடலின் பகுதியோ என்று அவர்கள் நினைத்த அவ்வேளையில் பெரியாற்றில் வெள்ளப் பெருக்கு ஏற்பட்டு மன்னன் தன் படைகளின் ஒரு பகுதியை இழந்துவிட்டு மைசூர் திரும்பினாராம்.  
இந்த புதுமையான நிகழ்ச்சியைத் தொடர்ந்து மக்கள் அன்னை மரியாவை “பனிமய மாதா” (மஞ்ஞுமாதா) என்று அழைத்தனராம்.  
இக்கோவிலின் 500ஆம் ஆண்டு விழா 2007இல் கொண்டாடப்பட்டது.
# பனிமய மாதா பெருங்கோவில் (பள்ளிப்புறம்)

## துணைப் பெருங்கோவில்

2012ஆம் ஆண்டு ஆகத்து 27ஆம் நாள் பனிமய மாதா கோவில் “துணைப் பெருங்கோவில்” நிலைக்கு உயர்த்தப்பட்டது. திருத்தந்தை பதினாறாம் பெனடிக்ட் கொடுத்த அறிக்கையை அவருடைய இந்தியத் தூதர் சால்வத்தோரே பென்னாக்கியோ வாசித்தளித்தார்.
# பனிமய மாதா பெருங்கோவில் (பள்ளிப்புறம்)

## கோவில் திருவிழா

பனிமய மாதா கோவில் திருவிழா ஆண்டுதோறும் ஆகஸ்டு 5ஆம் நாள் மிகச்சிறப்பாகக் கொண்டாடப்படுகிறது. சூலை 30 மாலையில் விழாக் கொண்டாட்டம் தொடங்கும்.
# சங்கீத சூடாமணி விருது

**சங்கீத சூடாமணி விருது** (Sangeetha Choodamani Award) சென்னை ஸ்ரீ கிருஷ்ண கான சபாவினால் 1971ஆம் ஆண்டு தொடக்கம் ஒவ்வொரு ஆண்டும் வழங்கப்படும் ஒரு விருதாகும். இந்த விருது சபா நடத்தும் கோகுலாஷ்டமி இசை விழாவின் தொடக்க நாளன்று இசைத் திறமை உள்ளவரும் மக்கள் நன்மதிப்பைப் பெற்றவருமான ஒரு இசைக் கலைஞருக்கு வழங்கப்படுகிறது. விருதைப் பெறும் கலைஞருக்கு சால்வை போர்த்தப்பட்டு ஒரு தங்கப் பதக்கம், 50,000 ரூபா பணமுடிப்பு, பாராட்டுப் பத்திரம் என்பன வழங்கப்படுகின்றன.
# சங்கீத சூடாமணி விருது

## சங்கீத சூடாமணி விருது பெற்ற இசைக் கலைஞர்கள்

| 1971 | லால்குடி ஜெயராமன் + என். ரமணி |
| --- | --- |
| 1974 | டி. எம். தியாகராஜன் |
| 1975 | வேலூர் ஜி. ராமபத்ரன் |
| 1976 | நேதுநூரி கிருஷ்ணமூர்த்தி |
| 1977 | மகாராஜபுரம் சந்தானம் |
| 1978 | பாலக்காடு ரகு |
| 1979 | மணி கிருஷ்ணசுவாமி |
| 1980 | டி. கே. ஜெயராமன் |
| 1981 | எம். சந்திரசேகரன் |
| 1982 | வொலட்டி வெங்கடேஸ்வரலு |
| 1983 | டி. என். சேஷகோபாலன் |
| 1984 | திருச்சி சங்கரன் |
| 1985 | யு. ஸ்ரீநிவாஸ் + ஆர். வேதவல்லி |
| 1986 | உமையாள்புரம் சிவராமன் |
| 1987 | தஞ்சாவூர் கே. பி. சிவானந்தம் |
| 1988 | டி. கே. கோவிந்த ராவ் |
| 1989 | டி. ஆர். சுப்பிரமணியம் |
| 1990 | டாக்டர் ஆர். சிட்டிபாபு |
| 1991 | பம்பாய் சகோதரிகள் |
| 1992 | தஞ்சாவூர் எஸ். கல்யாணராமன் |
| 1993 | டாக்டர் டி. கே. மூர்த்தி |
| 1994 | சிக்கில் சகோதரிகள் |
| 1995 | சித்திரவீணை என். ரவிகிரண் |
| 1996 | டி. வி. சங்கரநாராயணன் |
| 1997 | சுதா ரகுநாதன் |
| 1998 | லால்குடி ஜி. ஜே. ஆர். கிருஷ்ணன் |
| 1999 | டி. ருக்மிணி + எம். பி. என். பொன்னுசாமி + எம். பி. என். சேதுராமன் |
| 2000 | பேராசிரியர் ஆர். விஸ்வேஸ்வரன் |
| 2001 | திருச்சூர் வி. இராமச்சந்திரன் |
| 2002 | பி. எஸ். நாராயணசுவாமி |
| 2003 | ஓ. எஸ். தியாகராஜன் |
| 2004 | சுகுணா புருஷோத்தமன் |
| 2005 | பாம்பே ஜெயஸ்ரீ |
| 2006 | அருணா சாய்ராம் |
| 2007 | மகாராஜபுரம் இராமச்சந்திரன் |
| 2008 | ஹைதராபாத் சகோதரிகள் லலிதா & ஹரிப்பிரியா |
| 2009 | லால்குடி விஜயலக்சுமி |
| 2010 | எஸ். சௌம்யா |
| 2011 | ஸ்ரீமுஷ்ணம் வீ. ராஜா ராவ் |
| 2012 | ஏ. கன்யாகுமாரி |
| 2013 | டி. வி. கோபாலகிருஷ்ணன் |
| 2014 | மன்னார்குடி ஈசுவரன் |
# இரா. நடராசன்

**ஆயிஷா நடராசன்** (எ) **இரா. நடராசன்** (Era Natarasan) 2014-ஆம் ஆண்டிற்கான பால சாகித்திய அகாதமி விருது பெற்ற சிறுவர் இலக்கிய எழுத்தாளர் . இவர் எழுதிய ஆயிஷா எனும் சிறுகதை ஏற்படுத்திய தாக்கத்தால் இவர் **ஆயிஷா நடராசன்** என்ற பெயரால் அழைக்கப்படுகிறார். இந்த ஆயிஷா சிறுகதை இவருடைய இரா. நடராசன் சிறுகதைகள் என்ற தொகுப்பிலும் தனிநூலாகவும் கிடைக்கிறது. எளிய தமிழில் அறிவியல் கருத்துகளையும், சில மொழி பெயர்ப்பு நூல்களையும், மாணவர்களுக்கு உதவக்கூடிய எளிய அறிவியல் சோதனைகள் போன்ற பல நூல்களை எழுதியுள்ளார்.
# இரா. நடராசன்

## வாழ்க்கைக் குறிப்பு

இயற்பியல், கல்வியியல் மேலாண்மை, உளவியல் ஆகிய துறைகளில் முதுகலைப் பட்டம் பெற்றவர் மற்றும் எழுத்தாளர். கடலூரில் கிருஷ்ணசாமி நினைவு மெட்ரிக் மேல்நிலைப்பள்ளியில் தலைமை ஆசிரியராக இரா,நடராசன் பணியாற்றி வருகிறார். கடந்த 12 ஆண்டுகளாகத் தொடர்ந்து புத்தகங்களுக்காவே வெளிவரும் 'புத்தகம் பேசுது' மாத இதழின் ஆசிரியர்.
# இரா. நடராசன்

## சிறுகதைகள்

இவரின் சிறுகதைகள் உலகளாவிய வாசகர் கவனத்தை ஈர்த்தவை. தமிழ் மொழியில் எழுதப்பட்ட இக்கதைகளில் சில தெலுங்கு, மலையாளம், இந்தி, ஆங்கிலம், பிரஞ்சு உட்பட பல மொழிகளில் மொழியாக்கம் செய்யப்பட்டுள்ளன. உலகச் சிறுகதை தொகுதிகள் சிலவற்றில் இவரின் சில கதைகள் இடம் பெற்றுள்ளன. இவைகளில் நான்கு கதைகள் குறும்படங்களாக எடுக்கப்பட்டுப் பன்னாட்டுப் பட விழாக்களில் விருதுகளைப் பெற்றுள்ளன.
# இரா. நடராசன்

## அங்கீகாரங்களும் விருதுகளும்

- பால சாகித்திய அகாதமி விருது குழந்தைகள் இலக்கியத்தில் பங்களிப்பதற்காக வழங்கப்படுகிறது. இந்த விருது 23 மொழிக்கும் வழங்கப்படும். இவரது "விஞ்ஞான விக்ரமாதித்தன் வேதாளம் கதைகள்" படைப்பிற்காக இவ்விருது வழங்கப்பட்டது.
- "கணிதத்தின் கதை' எனும் நூலுக்கு தமிழக அரசின் தமிழ் வளர்ச்சி துறை விருது வழங்கப்பட்டது.
# இரா. நடராசன்

## புத்தகங்கள்

- இரா. நடராசன் சிறுகதைகள்
- ஆயிஷா
- இது யாருடைய வகுப்பறை...?
- ஹிக்ஸ் போசான் வரை இயற்பியலின் கதை
- 10 எளிய இயற்பியல் சோதனைகள்
- 10 எளிய வேதியியல் சோதனைகள்
- 10 எளிய உயிரியல் சோதனைகள்
- ஒரு தோழனும் மூன்று நண்பர்களும்
- கணிதத்தின் கதை
- நம்பர் பூதம்
- சீனிவாச ராமானுஜன் 125
- விஞ்ஞான விக்ரமாதித்தன் கதைகள்
- கலிலியோ (நாடகம்)
- பிரெடரிக் டக்ளஸ் - அமெரிக்கக் கறுப்பு அடிமையின் சுயசரிதை (மொழிபெயர்ப்பு)
இவை தவிர்த்து மேலும் பல புத்தகங்களை எழுதியுள்ளார்.
# சேற்றுமுட்டி செல்லியாயி கோயில்

**சேற்றுமுட்டி செல்லியாயி கோயில்** அல்லது சேத்துமுட்டி செல்லியாயி கோயில் என்பது தமிழ்நாட்டில் சேலம் மாவட்டம், சங்ககிரி வட்டம், வைகுந்தம் என்னும் கிராமத்தில் ஏரிக்கரையில் அமைந்துள்ளது. இக் கோயில் தெய்வத்தை 'சேத்துமுட்டி செல்லியாயி' என்று குறிப்பிடுகின்றனர். தற்போது செல்லாண்டியம்மன் கோயில் எனவும் குறிப்பிடுகின்றனர். ஆண்டுதோறும் ஐப்பசி மாதத்தில் இக் கோயிலில் திருவிழா நடத்தப்படுகிறது. திருவிழாவின் போது இத் தெய்வத்தின் அடியவர்கள் "முட்டி" என்ற சிறிய மண்சட்டியுடன் ஏரியில் நீராடி, சிறிதளவுச் சேற்றை அள்ளி அம் முட்டியிலும், உடலிலும் பூசிக்கொண்டு, கோயிலை மூன்றுமுறை சுற்றிய பிறகு கோயிலின் அருகில் உள்ள மரத்தின்மேல் அம் முட்டியைப் போட்டு உடைப்பது வழக்கம்.
# வீரை (மரம்)

**வீரை** (*Drypetes sepiaria*) என்பது இந்தியா, இலங்கை ஆகிய நாடுகளில் காணப்படும் ஓர் மரம். குறுங்காடுகளிலும் மழைக்காடுகளிலும் காணப்படும் இதன் செந்நிறப்பழங்கள் உண்ணக்கூடியவை. இந்த மர உள்ளமைப்பு உறுதியும் நார்த்தன்மையும் கொண்டிருப்பதால் உதிரி உபயோகங்களுக்கும், வேலிக்கும், விறகுக்கும் பயன்படுத்தப்படுகிறது. வீரை புத்ராஞ்சிவாசியே குடும்பத்தில் உள்ள ஒரு சிறிய மரமாகும்.
# படிமம்:KGunaratnam KG.jpg

சினிமாஸ் குணரத்தினம்
# படிமம்:KGunaratnam KG.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.
# காங்கிரஸ் களை

**காங்கிரஸ் களை** (*Parthenium hysterophorus*) என்பது அமெரிக்க வெப்பமண்டலத்தைச் சேர்ந்த சாமந்தி குடும்ப பூக்கும் தாவரம் ஆகும்.. பொதுவாக, ஆக்கிரமிப்பு இனமான இது இந்தியா, அவுஸ்திரேலியா மற்றும் ஆப்பிரிக்காவின் பகுதிகளில் காணப்படுகின்றது. இது சிக்கல் மிகுந்த நிலங்கள், தோட்டம் உட்பட புல்வெளி மற்றும் வீதியோரங்களை ஆக்கிரமிக்கும். இந்தியாவிலும் இலங்கையிலும் இது உள்ளூர் வழக்கில் *காங்கிரஸ் களை* என, காங்கிரஸ் கட்சியின் அரசியல் செயற்பாட்டை உவமிப்பதனால் அறியப்படுகின்றது. இது ஒவ்வாமையைத் தூண்டும் ஒன்றாகவுள்ளது.
# காங்கிரஸ் களை

## நச்சியல்பு

இத்தாவரத்தினைத் தொடுவதினால் மனிதர்களுக்கு தோல் அழற்சியும் சுவாசம் தொடர்பில் ஒழுங்கின்மையும், கால்நடை மற்றும் வீட்டு விலங்குகளுக்கு தோல் அழற்சியும் ஏற்படும்.
# காங்கிரஸ் களை

## கட்டுப்படுத்தல்

களைகளை அழிக்கும் முக்கியமான கிளைபோசேட்டு எனும் களைக்கொல்லிக்கு எதிர்ப்புள்ளதாக பார்த்தீனியம் காணப்படுகின்றது. காமாக்சின் கலவை (600 லீட்டர் நீருக்கு 2 லீட்டர் கலவை) தாவரம் வளரும் இடங்களான பாதையோரங்கள் மற்றும் பயன்படுத்தும் நிலங்களில் பிரயோகிக்கலாம். பயிர்கள் உள்ள இடத்தில், இக்களை மீது கையினால் கலவையினை தேய்க்கலாம். தோட்டத்தில் குறைவாக இருந்தால், ஒவ்வொன்றாக பிடுங்கலாம். இல்லாவிட்டால், இது கட்டுப்படுத்த முடியாதளவிற்கு மிக வேகமாக பரவிவிடும். இத்தாவரம் இளமையாக இருக்கும்போது களைக்கொல்லி பயன்படுத்தப்படல் வேண்டும்.
# காங்கிரஸ் களை

## இலங்கை

இந்தியப்படை இலங்கையில் நிலை கொண்டிருந்த காலத்தில் மனிதர்களுக்கும், விவசாய நிலங்களுக்கும், கால்நடை மற்றும் விலங்குகளுக்கும் ஊறு விளைவிக்க இது வட- கிழக்கில் இந்தியப்படையினால் பரப்பப்பட்டதாக குற்றச்சாட்டு இருந்தது. வவுனியாவில் மட்டும் 200 கெக்டயர் நிலம் இதனால் பாதிக்கப்பட்டு, பல பின் விளைவுகளாக களை கட்டுப்படுத்த முடியாமை மற்றும் தோல் நோய்களும் ஏற்பட்டது.
# வலைவாசல்:யாழ்ப்பாணம்/சிறப்புப் படம்/1

**கூட்டுறவாளர் வீரசிங்கம் மண்டபம்** (*Co-operator Veerasingam Hall*) அல்லது பொதுவாக **வீரசிங்கம் மண்டபம்** என்பது இலங்கையின் வடக்கே யாழ்ப்பாண நகரில் அமைந்துள்ள ஒரு பொது மண்டபம் ஆகும். யாழ்ப்பாணத்தில் இடம்பெறும் மாநாடுகள், மற்றும் கலாச்சார நிகழ்வுகள் இம்மண்டபத்திலேயே நடத்தப்படுகின்றன. யாழ்ப்பாண மாவட்டம் கூட்டுறவு நிலையத்தின் முதலாவது தலைவராகப் பணியாற்றிய வி. வீரசிங்கம் என்பவரின் நினைவாக இம்மண்டபத்திற்கு அவரது பெயர் சூட்டப்பட்டது. மானிப்பாய் இந்துக் கல்லூரி ஆசிரியரான வீரசிங்கம் வட்டுக்கோட்டை நாடாளுமன்ற உறுப்பினராக இருந்தவர்.
# வலைவாசல்:யாழ்ப்பாணம்/தகவல்கள்/1

வாயில்]]
- **யாழ்ப்பாணக் கோட்டை** யாழ்ப்பாணத்தை ஐரோப்பியக் குடியேற்றவாத ஆட்சியாளர்கள் ஆண்ட காலத்தில் கட்டப்பட்ட கோட்டையாகும்.
- 1980களின் இறுதிக்காலம் வரை நல்ல நிலையில் இருந்த இக் கோட்டை பின்னர் இடம்பெற்ற உள்நாட்டுப் போரின் தாக்கத்தால் தற்போது சிதைவடைந்த நிலையில் காணப்படுகின்றது.
- யாழ்ப்பாணத்தை ஒல்லாந்தர் 1658 ஜூன் 22இல் கைப்பற்றிய அடுத்த நாள் ஜூன் 23 1658இல், மேற்படி கோட்டையை அவர்கள் கைப்பற்றி அதனை இடித்துவிட்டு ஐங்கோண வடிவிலமைந்த புதிய கோட்டையைக் கட்டினார்கள்.
- 1984-1987 காலப்பகுதியில் யாழ்ப்பாணத்தின் பெரும்பகுதி தமிழீழ விடுதலைப் புலிகளின் கட்டுப்பாட்டில் இருந்தபோதும், யாழ்ப்பாணக் கோட்டை இராணுவத்தின் வசமே இருந்து வந்தது.
- 1629இல் இது உபயோகத்திலிருந்ததெனினும், 1637இல் கூட இது முற்றாகக் கட்டிமுடிக்கப்படவில்லையென்றே தெரிகிறது.  
<noinclude></noinclude>
# நீரின் தன்னயனாக்கல்

நீர் மூலக்கூறு தனது தூய வடிவிலோ அல்லது கரைசலொன்றிலோ ஒரு ஐதரசன் அணுவின் கருவை இழந்து ஐதரொக்சைட்டு அயனை (OH<sup>-</sup>)உருவாக்கல் நீரின் தன்னயனாக்கல் எனப்படும். இழக்கப்பட்ட ஐதரசன் அயன் (H<sup>+</sup>) வேறொரு நீர் மூலக்கூறொன்றுடன் இணைந்து ஐதரோனியம் அயனை (H<sub>3</sub>O<sup>+</sup>)உருவாக்கும். நீரின் இத்தன்னயனாக்கல் இயல்பு நீரின் ஈரியல்பைக் காட்டுகின்றது.
# நீரின் தன்னயனாக்கல்

## சமநிலை மாறிலி

தூய நீர் மிகவும் குறைவாகவே மின்னைக் கடத்தும். இவ்வளவு 0.055&nbsp;&micro;S∙cm<sup>−1</sup> என கணிப்பிடப்பட்டுள்ளது. இவ்வளவு நீரின் தன்னயனாக்கத்தால் உருவாகும் அயன்களாலேயே என்க் கருதப்படுகின்றது.  
:H<sub>2</sub>O + H<sub>2</sub>O H<sub>3</sub>O<sup>+</sup> + OH<sup>−</sup>  
அயன்களின் செறிவின் அடிப்படையில் மேற்படி தாக்கத்துக்கான சமநிலை மாறிலி பின்வருமாறு வழங்கப்படும்.  
:<math>K_{\rm{eq}} = \frac{[{\rm{H_3O^+}}] [{\rm{OH^-}}]}{[{\rm{H_2O}}]^2}</math>  
நீரின் அயனாக்கல் மாறிலியை (K<sub>w</sub>) நீரிலுள்ள அயன்களின் செறிவையும் சமநிலை மாறிலியையும் கொண்டு கணிக்கலாம்.  
:<math>K_{\rm w}=[{\rm{H_3O^+}}][{\rm{OH^-}}] = K_{\rm{eq}} \cdot [{\rm{H_2O}}]^2 </math>
இதில் [H<sub>3</sub>O<sup>+</sup>] என்பது ஐதரோனியம் அயனின் செறிவையும், [OH<sup>−</sup>] என்பது ஐதரொக்சைட்டு அயனின் செறிவையும் குறிக்கின்றது.  
25&nbsp;°C வெப்பநிலையில் *K*<sub>w</sub>இன் அளவு ஆகக் காணப்படும். இவ்வளவீட்டைக் கொண்டு நீரின் தன்னயனாக்கல் தூய நீரில் மிக அரிதாகவே நிகழ்கின்றதென அறிந்து கொள்ளலாம்.
# சாகிதான்

**சாகிதன்** (Zahedan பாரசீக மொழி: زاهدان) என்பது ஈரானின் சிச்தான் மற்றும் பலுசிஸ்த்தான் மாகாணம் பகுதியில் அமைந்துள்ள நகரமாகும். *சாகிதன்* எனும் சொல்லுக்கு *தெய்வ பக்தியுள்ள* என்று பொருள் ஆகும். 2006 ஆம் ஆண்டின் மக்கட்தொகைக் கணக்கெடுப்பின்படி இங்கு 1,09,488 குடும்பங்கள் வசிக்கின்றனர். மொத்த மக்கட்தொகை 5,52.706 ஆகும்.
# சாகிதான்

## அமைவிடம்

*சாகிதன்* பாக்கிஸ்தான் மற்றும் ஆப்கானிஸ்தான் ஆகிய நாடுகளின் அருகே அமைந்துள்ளது. இந்நகரம் கடல் மட்டத்திலிருந்து 1,352 மீட்டர்கள் உயரத்தில் அமைந்துள்ளது. மேலும் *ஈரானின்* தலைநகர் தெஹ்ரானிலிருந்து 1,605 கிலோமீட்டர்கள் தொலைவில் அமைந்துள்ளது. இந்நகரத்தின் அமைவிடம் ஆகும்.
# சாகிதான்

## இதையும் பார்க்கவும்

-
- சாகிதன் நகராட்சி
- MSN Map
- சாகிதன் பல்கலைக் கழகம்
# சீசுத்தானும் பலுச்சிசுத்தானும் மாகாணம்

**சிச்தான் மற்றும் பலுசிஸ்த்தான் மாகாணம்** (Sistan and Baluchestan Province, பாரசீக மொழி: استان سيستان و بلوچستان) ஈரானின் 31 மாகாணங்களுள் ஒன்று. இது நாட்டின் தென்கிழக்குப் பகுதியில் அமைந்துள்ளது. பாக்கிஸ்தான் மற்றும் ஆப்கானிஸ்தான் நாடுகளை எல்ல்லையாகக் கொண்டுள்ளது. இம்மாகாணத்தின் தலைநகரம் சாகிதன் நகர் ஆகும்.
இம்மாகாணம் *ஈரானின்* மிகப்பெரிய மாகாணம் ஆகும். இதன் பரப்பளவு 181,785 கிமீ<sup>2</sup> ஆகும். இதன் மக்கட்தொகை 25,34,327 ஆகும்.
# தேசிய பால்பண்ணை மேம்பாட்டு வாரியம் (இந்தியா)

கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா]]
**தேசிய பால்வள மேம்பாட்டு வாரியம்** (**National Dairy Developement Board**-NDDB) இந்திய நாடாளுமன்றச் சட்டத்தின் கீழ் அமைக்கப்பட்ட தேசிய முக்கியத்துவம் வாய்ந்த ஒரு நிறுவனம் ஆகும். இதன் தலைமை அலுவலகம் ஆனந்த், குஜராத்தின் ஆனந்த் நகரத்தில் உள்ளது. இத் தலைமை அலுவலகத்தின் தலைவர் பொறுப்பு வகிப்பவர் டாக்டர் அம்ரிதா படேல் ஆவார். இந்தியாவில் வெண்மைப் புரட்சி முலம் பால் மற்றும் பால் சார்ந்த துணைப் பொருட்கள் உற்பத்தியை அதிகப்படுத்தே இதன் நோக்கமாகும்.
# தேசிய பால்பண்ணை மேம்பாட்டு வாரியம் (இந்தியா)

## வரலாறு

தேசிய பால்பண்ணை மேம்பாட்டு வாரியம் டாக்டர் வர்கீஸ் குரியன் தலமையில் 1965-ஆம் ஆண்டில் குஜராத் மாநிலத்தின் ஆனந்த் நகரத்தில் நிறுவப்பட்டது. லால் பகதூர் சாஸ்திரியின் கனவான கைரா கூட்டுறவு பால் உற்பத்தியாளர்கள் சங்கம் (அமுல்) மூலம் இந்தியா முழுவதும் பால் வழங்கும் திட்டம் தேசிய பால்பண்ணை மேம்பாட்டு வாரியம் மூலம் நிறைவானது.
# தேசிய பால்பண்ணை மேம்பாட்டு வாரியம் (இந்தியா)

## இதனையும் காண்க

- அமுல்
- வெண்மைப் புரட்சி
- திரிபுவன்தாஸ் படேல்
- வர்கீஸ் குரியன்
- அரிசந்த் மேகா தலாயா
# எறிபொருள் இயக்கம்

புவி மேற்பரப்புக்கு அண்மையில் எறியப்படும் ஒரு பொருளின் பரபோலா வடிவப் பாதையில் நிகழும் புவியீர்ப்பால் மாத்திரம் செல்வாக்கு செலுத்தப்படும் இயக்க வகையே **எறிபொருள் இயக்கம்** (*Projectile motion*) எனப்படும். அப்பொருள் எறியப்படும் கணத்தில் மாத்திரமே வேறு விசையின் தாக்கம் காணப்படும். அதன் மீதி இயக்கம் முழுவதும் எறியப்படும் போது இருந்த ஆரம்ப வேகத்திலும், எறியப்பட்ட கோணத்திலும், புவியீர்ப்பு விசையிலுமே தங்கியிருக்கும். எனினும் அன்றாட வாழ்க்கையில் இவ்வெறிபொருள் இயக்கம் வேறு விசைகளான வளியின் இயக்கத் தடை அல்லது இழுவை விசையால் செல்வாக்கு செலுத்தப்படும். பொதுவாக கணக்குகளில் இக்காரணிகள் தவிர்க்கப்பட்டு கணக்குகள் செய்யப்படுகின்றன.
# எறிபொருள் இயக்கம்

## ஆரம்ப வேகம்

எறிபொருள் இயக்கம் ஆரம்ப வேகமொன்றுடன் (v<sub>0</sub>) ஆரம்பமாகும். ஆரம்ப வேகம் இல்லாவிட்டால் எறிபொருள் இயக்கம் சாத்தியமாகாது. இவ்வாரம்ப வேகம் பின்வருமாறு காட்டப்படும்.
:<math> \mathbf{v}_0 = v_{0x}\mathbf{i} + v_{0y}\mathbf{j}</math>.  
எறியப்படும் கோணம் *θ* தெரிந்திருந்தால் திரிகோண கணிதத்தைக் கொண்டு ஆரம்ப வேகத்தின் கிடை (v<sub>0x</sub>) மற்றும் நெட்டாங்கு (v<sub>0y</sub>) கூறுகளைக் கணிக்க இயலும்.  
:<math> v_{0x} = v_0\cos\theta</math>,
:<math> v_{0y} = v_0\sin\theta</math>.  
எறிபொருள் வீச்சு(R), பொருள் அடையும் அதிகூடிய உயரம்(h), எறியப்பட்ட கோணம்(*θ*) என்பன தெரிந்திருந்தால் பின்வரும் முறை மூலம் ஆரம்ப வேகத்தைக் கணிக்க முடியும்.
:<math> V_0 = \sqrt </math>.
# எறிபொருள் இயக்கம்

## எறிபொருள் இயக்கத்தின் இயக்கவியல் அளவீடுகள்

எறிபொருள் இயக்கத்தில் நெட்டாங்கு இயக்கமும், கிடை இயக்கமும் ஒன்றிலிருந்து ஒன்று முற்றாக சுதந்திரமானவையாகும். கிடை இயக்கக் கூறோ, நெட்டாங்கு இயக்கக் கூறோ ஒன்றில் ஒன்று செல்வாக்கு செலுத்தாது.
# எறிபொருள் இயக்கம்

## எறிபொருள் இயக்கத்தின் இயக்கவியல் அளவீடுகள்

### ஆர்முடுகல்

எறிபொருள் இயக்கத்தில் புவியீர்ப்பைத் தவிர வேறு விசைகள் ஈடுபடாததால் இயக்கத்தின் கிடைக்கூறில் எவ்வித ஆர்முடுகலும் காணப்படாது. வளியின் எதிர்ப்பைப் புறக்கணித்தால் கிடையியக்க வேகம் மாறிலியாகவே காணப்படும். நெட்டாங்கு இயக்கம் முழுமையாக புவியீர்ப்பால் கட்டுப்படுத்தப்படுகின்றது.  
:<math> a_x = 0 </math>,
:<math> a_y = -g </math>.
# எறிபொருள் இயக்கம்

## எறிபொருள் இயக்கத்தின் இயக்கவியல் அளவீடுகள்

### வேகம்

எறிபொருள் இயக்கத்தின் போது வேகத்தின் கிடைக்கூறு மாறுபடாமல் இருக்கும் (காற்றின் எதிர்ப்பைப் புறக்கணித்தால்). எனினும் வேகத்தின் நெட்டாங்குப் பகுதி எதிர்த்திசையில் பூமியை நோக்கி அதிகரித்துச் செல்லும். இவ்விரு கூறுகளையும் பைதகரசின் திரிகோண கொள்கையைப் பயன்படுத்தி இணைத்தால் பொருளின் மொத்த வேகம் பெறப்படும்.  
:<math> v_x=v_0 \cos(\theta) </math>,
:<math> v_y=v_0 \sin(\theta) - gt </math>.
மொத்த வேகத்தின் அளவு (பைதகரசின் கொள்கையைப் பயன்படுத்தி):
:<math> v=\sqrt{v_x^2 + v_y^2 \ } </math>.  
பொருள் அதே கிடைப் பரப்பில் விழுமெனில் புவியீர்ப்பு தவிர்ந்த வேறெந்த புற விசையும் எறியத்தில் தொழிற்படவில்லை எனக் கருத்தில் கொண்டால் எறியப்பட்ட ஆரம்ப வேகத்திலேயே பொருள் விழும். எனினும் நடைமுறை வாழ்க்கையில் வளித்தடை காணப்படுவதால் எறியப்பட்டதிலும் பார்க்க குறைந்த வேகத்துடனேயே பொருள் விழுகின்றது.
# எறிபொருள் இயக்கம்

## எறிபொருள் இயக்கத்தின் இயக்கவியல் அளவீடுகள்

### இடப்பெயர்ச்சி

இவ்வாய்ப்பாடுகளில் *t* எழுத்து நேரத்தைக் குறிக்கின்றது. கிடை மற்றும் நெட்டாங்குக் கூறுகள் பின்வருமாறு கண்டறியப்படும்.
:<math> x = v_0 t \cos(\theta) </math>,
:<math> y = v_0 t \sin(\theta) - \frac{1}{2}gt^2 </math>.
இக்கிடை மற்றும் நெட்டாங்குக் கூறுகளைப் பயன்படுத்தி மொத்த இடப்பெயர்ச்சி கண்டறியப்படும்.
:<math> \Delta r=\sqrt{x^2 + y^2 \ } </math>.
# எறிபொருள் இயக்கம்

## அதியுயர் உயரம்

எறியப்படும் எறியத்தின் நெட்டாங்கு/ நிலைக்குத்து வேகம் அதியுயர்ப் புள்ளியில் பூச்சியமாகும். இத்தரவையும் அதியுயர் புள்ளியை அடைய எடுக்கும் நேரத்தையும் கொண்டு அதியுயர் உயரத்தைக் கணிக்கலாம். இப்புள்ளியை அடைய எடுக்கும் நேரத்தைக் (t<sub>h</sub>) கணித்து பின் அதியுயர் உயரத்தைக் (h) கணிக்க வேண்டும்.  
:<math> 0=v_0 \sin(\theta) - gt_h </math>.
அதியுயர் புள்ளியை அடைய எடுக்கும் நேரம்:
:<math> t_h = {v_0 \sin(\theta) \over g} </math>.
எறியம் அடையும் அதியுயர் உயரம்:
:<math> h = v_0 t_h \sin(\theta) - \frac{1}{2} gt^2_h </math>
:<math> h = {v_0^2 \sin^2(\theta) \over {2g}} </math> .
# எறிபொருள் இயக்கம்

## எறியம் விழும் கிடைத் தூரம்

எறியம் எறியப்படும் அதே கிடைப்பரப்பில் விழும் சந்தர்ப்பத்திலும், வளித்தடையைப் புறக்கணிக்கும் போதும் பின்வரும் கணிப்புகள் பொருத்தமானதாகும். நிலத்தில் மீண்டும் விழும் சந்தர்ப்பத்தில் நிலைக்குத்து இடப்பெயர்ச்சி பூச்சியமாகும். இத்தரவைக் கொண்டு பறப்பு நேரத்தைக் கணிக்கலாம். இப்பறப்பு நேரத்தை ஆரம்ப வேகத்தின் கிடைக்கூறால் பெருக்குவதன் மூலம் எறியம் விழும் கிடைத் தூரத்தைக் கண்டறியலாம்.  
:<math> 0 = v_0 t_d \sin(\theta) - \frac{1}{2}gt_d^2 </math>.
பறப்பு நேரம்:
:<math> t_d = {2v_0 \sin(\theta) \over g} </math>.
நேரத்தைப் பிரதியிடுவதால் அதிகூடிய கிடைத்தூரம்:
:<math> d = v_0 t_d \cos(\theta) </math>,
எனவே
:<math> d = \frac{v_0^2}{g}\sin(2\theta) </math>.  
இவ்வதிகூடிய கிடைத்தூரம் பின்வரும் நிலையில் அதிகூடியதாக இருக்கும்
:<math>\sin 2\theta=1</math>,  
:<math>2\theta=90^\circ</math>,
அல்லது
:<math>\theta=45^\circ</math>.
எனவே ஒரு பொருளை 45 பாகையில் எறியும் போதே அதிகூடிய தூரத்துக்கு அதனை எறிய முடியும்.
# தேசிய ஒருங்கிணைந்த பூச்சி மேலாண்மை மையம் (இந்தியா)

**தேசிய ஒருங்கிணைந்த பூச்சி மேலாண்மை மையம்** (*National Centre for Integrated Pest Management*, NCIPM) 1988 பிப்ரவரியில் இந்தியாவில் நிறுவப்பட்டது. இது இந்திய வேளாண் ஆராய்ச்சி சபையின் ஓரு அமைப்பாகும். இது பூச்சிகள் மற்றும் அவற்றின் இயற்கையான எதிரிகளின் பாதுகாப்பினை கண்காணிப்பது குறித்து வலியுறுத்துகிறது. இதன் அலுவலகம் புது தில்லி தொடருந்து நிலையத்திற்கு மேற்கே 8 கி.மீ. தொலைவில் அமைந்துள்ளது.
# தேசிய ஒருங்கிணைந்த பூச்சி மேலாண்மை மையம் (இந்தியா)

## வெளியினைப்புகள்

- தேசிய ஒருங்கிணைந்த பூச்சி மேலாண்மை மையத்தின் அதிகாரப்பூர்வ இனையதளம்
# தேசிய தோட்டக்கலை வாரியம்

**தேசிய தோட்டக்கலை வாரியம்** (*National Horticulture Board*) இந்திய வேளாண்மை மற்றும் விவசாயிகள் நல அமைச்சகத்தின் கீழ் செயல்படுகின்ற ஓர் அமைப்பாகும். தோட்டக்கலையை ஊக்குவிப்பதற்கும், விவசாயிகளுக்கு உதவவும், இந்தியாவில் பயிர் உற்பத்தி மற்றும் லாபத்தை அதிகரிக்கவும் இவ்வமைப்பு உதவுகிறது.  
தேசிய தோட்டக்கலை வாரியம் சங்கங்கள் பதிவுச் சட்டம் 1860 ஆம் ஆண்டின் கீழ் ஒரு தன்னாட்சி சமூகமாக 1984 ஆம் ஆண்டு நிறுவப்பட்டது. இந்தியாவின் விவசாயத்தில் தோட்டக்கலையின் முக்கியத்துவத்தை எடுத்துரைக்கவும் தோட்டக்கலை மேம்பாடு, பரவலான உற்பத்தி, அறுவடைக்குப் பிந்தைய மேலாண்மை மற்றும் சந்தைப்படுத்தல் ஆகியவற்றை மேம்படுத்துவதற்காகவும் இவ்வமைப்பு நிறுவப்பட்டது.
# தேசிய தோட்டக்கலை வாரியம்

## நோக்கம்

- உயர் தரமான தோட்டக்கலை நிலங்களை உருவாக்குவது
- புதிய தோட்டக்கலைப் பொருட்களின் ஊக்குவிப்பு மற்றும் சந்தை வளர்ச்சி
- தோட்டக்கலை உற்பத்தி மற்றும் பொருட்களின் நுகர்வை ஊக்குவித்தல்.
- வேளாண் பயிற்சிகள் மற்றும் புதிய தொழில்நுட்பங்கள் குறித்த அறிவுரை வழங்குதல்
# ராஜ்காட் விமான நிலையம்

**ராஜ்காட் விமான நிலையம்** (Rajkot Airport) இந்தியாவின் குஜராத் மாநிலத்தில் அமைந்துள்ளது. இங்கு தினமும் *ஜெட் ஏர்வேய்ஸ்* மற்றும் *ஏர் இந்தியா* விமானங்கள் சேவையளிக்கின்றன. போயிங் 737 மற்றும் ஏடிஆர் 72 (ATR 72) விமானங்களை இங்கு நிறுத்தும் வசதி உள்ளது. மேலும் இவ்விமான நிலைய முனையத்தை 125 மக்கள் பயன்படுத்தும் வசதி உள்ளது.
# தேசிய நெடுஞ்சாலை வளர்ச்சி திட்டம் (இந்தியா)

**தேசிய நெடுஞ்சாலை வளர்ச்சி திட்டம்** (*National Highways Development Project*) என்பது இந்திய அரசாங்கத்தின் ஒரு திட்டமாகும். இந்தத் திட்டம் 1998 ல் அடல் பிகாரி வாச்பாய் அரசால் கொண்டுவரப்பட்டது. தேசிய நெடுஞ்சாலைகள் என்பது மொத்த சாலை தூரங்களில் 2 % மட்டுமே ஆனால் இந்தியாவின் மொத்த போக்குவரத்தில் 40 % இந்த சாலைகள் மூலமாகவே நடைபெறுகிறது.  
இந்த திட்டத்தின் நோக்கம் இந்திய நெடுஞ்சாலைகளை விரிவுபடுத்துவது, தரமுயர்த்துவது, அகலமாக்குவது போன்றவையாகும்.இத்திட்டம் இந்திய தேசிய நெடுஞ்சாலை ஆணையத்தை (NHAI) கொண்டு சாலை, நெடுஞ்சாலை மற்றும் போக்குவரத்து அமைச்சகம் மூலம் செயல்படுத்தப்படுகிறது.
# தேசிய நெடுஞ்சாலை வளர்ச்சி திட்டம் (இந்தியா)

## கட்டங்கள்

- கட்டம் I: திசம்பர் 2000இல் 300 பில்லியன் செலவில் தங்க நாற்கரச் சாலைத் திட்டம், கிழக்கு-மேற்கு மற்றும் தெற்கு- வடக்கு பெருந்தடவழிகளின் பகுதி மற்றும் முக்கிய துறைமுகங்களை இணைக்கும் தேசிய நெடுஞ்சாலைகள் ஏற்பளிப்பு.
- கட்டம் II: திசம்பர் 2003இல் 343 பில்லியன் திட்டச்செலவில் கிழக்கு-மேற்கு மற்றும் தெற்கு-வடக்கு பெருந்தடவழிகளின் மீதப் பகுதிகளுக்கும் மேலும் 486 கி.மீ. (302 மை) நெடுஞ்சாலைகளுக்கும் ஏற்பளிப்பு.
- கட்டம் IIIA: மார்ச்சு 2005இல் 222 பில்லியன் திட்டச்செலவில் 4,035 கி.மீ. (2 மை) தேசிய நெடுஞ்சாலைகளை நான்கு தட வழிகளாக மேம்படுத்த ஏற்பளிப்பு.
- கட்டம் IIIB: ஏப்ரல் 2006இல், 543 பில்லியன் திட்டச்செலவில் 8,074 கி.மீ. (5 மை) தேசிய நெடுஞ்சாலைகளை நான்கு தட வழிகளாக மேம்படுத்த ஏற்பளிப்பு.
- கட்டம் V: அக்டோபர் 2006இல், 5,700 கி.மீ. (3 மை) நீளம் தங்க நாற்கரச் சாலைகள் உட்பட, 6,500 கி.மீ. (4 மை), தேசிய நெடுஞ்சாலைகளை நான்கு தட வழிகளாக மேம்படுத்த ஏற்பளிப்பு. இது முற்றிலும் DBFO முறைமையில்.
- கட்டம் VI: நவம்பர் 2006இல் 167 பில்லியன் திட்டச்செலவில் 1,000 கி.மீ. (620 மை) தொலைவு விரைவுச்சாலைகளை உருவாக்கிட ஏற்பளிப்பு
- கட்டம் VII: திசம்பர் 2007இல், 167 பில்லியன் திட்டச்செலவில் போக்குவரத்து நெரிசலைத் தவிர்க்க தேர்ந்தெடுத்த தேசியச்சாலைகளில் வட்டச்சாலைகள், புறவழிச்சாலைக்ள, மேற்பாலங்கள் கட்டமைக்க ஏற்பளிப்பு
# திருப்பதி விமான நிலையம்

**திருப்பதி விமான நிலையம்** (Tirupati Airport) *ரேணிகுண்டா விமான நிலையம்* (Renigunta Airport) என்றும் அழைக்கப்படுகிறது. இவ்விமான நிலையம் இந்தியாவின் ஆந்திரப் பிரதேசம் மாநிலத்தில் திருப்பதி மாவட்டத்தில் அமைந்துள்ளது. திருப்பதி நகரிலிருந்து 14 கிலோமீட்டர்கள் தொலைவில் அமைந்துள்ளது. இரவு நேர விமானப் பயன்பாட்டிற்கு ஏற்றவாறு இவ்விமான நிலையம் தரம் உயர்த்தப்படும் என அரசால் 2012 ஆம் ஆண்டு ஜனவரி மாதம் அறிவிக்கப்பட்டு 2013 ஆம் ஆண்டு பிப்ரவரி மாதம் தரம் உயர்த்தப்பட்டது.
# வலைவாசல்:யாழ்பாணம்/தேவைப்படும் கட்டுரைகள்

இங்குள்ள கட்டுரைகளை தொகுத்து விரிவாக்குவதன் மூலம் தங்களும் வலைவாசல் யாழ்ப்பாணப் பங்களிப்பாளர் ஆகலாம்.
# வலைவாசல்:யாழ்பாணம்/தேவைப்படும் கட்டுரைகள்

## பிரதேச சபைகள்

1. யாழ்ப்பாண மாநகர சபை
1. வல்வெட்டித்துறை நகரசபை
1. பருத்தித்துறை நகரசபை
1. சாவகச்சேரி நகரசபை
1. பருத்தித்துறை பிரதேச சபை
1. சாவகச்சேரி பிரதேச சபை
1. நல்லூர் பிரதேச சபை
1. காரைநகர் பிரதேச சபை
1. ஊர்காவற்துறை பிரதேச சபை
1. நெடுந்தீவு பிரதேச சபை
1. வேலணை பிரதேச சபை
1. வலிகாமம் மேற்கு பிரதேச சபை
1. வலிகாமம் வடக்கு பிரதேச சபை
1. வலிகாமம் தெற்கு பிரதேச சபை
1. வலிகாமம் கிழக்கு பிரதேச சபை
1. வடமராட்சி தென்மேற்கு பிரதேச சபை
# கே. வி. நாராயணசுவாமி

**கே. வி. நாராயணசுவாமி** (K. V. Narayanaswamy **பி:** நவம்பர் 15, 1923 - **இ:** ஏப்பிரல் 1, 2002) என பரவலாக அறியப்படும் பாலக்காடு கொல்லெங்கொட விசுவநாத நாராயணசுவாமி தென்னிந்தியாவைச் சேர்ந்த ஒரு கருநாடக இசை வாய்ப்பாட்டு கலைஞர்.
# கே. வி. நாராயணசுவாமி

## இள வயதில்

தற்போது கேரள மாநிலத்தில் உள்ள பாலக்காட்டில் கொல்லெங்கொட விசுவநாத பாகவதருக்கும் முத்துலட்சுமிக்கும் மகனாகப் பிறந்தார். இவரது தந்தை விசுவநாத பாகவதர் ஒரு வயலின் வித்துவான். இவரது பாட்டனார் நாராயண பாகவதரும் கொள்ளூப்பாட்டனார் விசுவம் பாகவதரும் கேரளாவில் பிரசித்தி பெற்ற கிருஷ்ணன் ஆட்டத்தில் பாடகர்களாக இருந்தார்கள். விசுவம் பாகவதர் திருவாங்கூர் சமஸ்தானத்தை 1860 தொடக்கம் 1880 வரை ஆட்சி செய்த ஆயிலியம் திருநாள் மகாராஜாவால் கௌரவிக்கப் பட்டவர்.  
இவர் பிற்காலத்தில் இசைத் துறையில் ஒளிர வேண்டுமென அப்போதே தீர்மானிக்கப்பட்டுவிட்ட படியால் இவரது பள்ளிப் படிப்பு ஏழாவது வகுப்புடன் நிறுத்தப் பட்டது.
# கே. வி. நாராயணசுவாமி

## இசைப் பயிற்சி

தொடக்கத்தில் தனது தந்தையிடமும் பாட்டனிடமும் இசை கற்றுக் கொண்டார். குடும்ப நண்பரான பாலக்காடு மணி ஐயர் இவரை தனது மாணவனாக ஏற்றுக் கொண்டார். மணி ஐயரிடம் நிரவலும் ஸ்வரம் பாடுதலும் கற்றுக் கொண்டார். இதனால் சிறு வயதிலேயே லய கட்டுப்பாடு அவர் உள்ளத்தில் பதிந்தது. மணி ஐயரின் ஆலோசனைப்படி இடையில் சில காலம் கல்பாத்தியில் இருந்த சி. எஸ். கிருஷ்ண ஐயரிடமும் இசை கற்றார்.  
1941ல் சென்னைக்கு வந்து *பாப்பா* கே. எஸ். வெங்கடராமையாவிடம் இசை கற்கத் தொடங்கினார். பின்னர் 1942 தொடக்கம் அரியக்குடி iராமானுஜ ஐயங்காரிடம் குருகுல வாச முறையில் இசைப் பயிற்சி பெற்றார். அரியக்குடியாரின் கச்சேரிகளில் தம்பூரா மீட்டும் பொறுப்பு இவருக்கு கொடுக்கப் பட்டதால் கூடவே பாடி பயிற்சி பெறும் வாய்ப்பு கிடைத்தது. குருகுல வாசத்தின் போது பி. ராஜம் ஐயர், மதுரை கிருஷ்ணன் ஆகியோரும் இவருடன் கூட இருந்தனர்.  
டி. பாலசரஸ்வதியின் தாயாராகிய ஜயம்மாளிடம் பதம், ஜாவளி என்பனவற்றைக் கற்றுக் கொண்டார்.
- சங்கீத கலாநிதி விருது, 1986
- நாதப் பிரம்மம், 2001 வழங்கியது: நாரத கான சபா
# கே. வி. நாராயணசுவாமி

## மறைவு

பாலக்காடு கே. வி. நாராயணசுவாமி ஏப்பிரல் 1, 2002ல் காலமானார்.
# விக்கிப்பீடியா:விக்கித்திட்டம்

**விக்கித்திட்டம்** என்பது விக்கிப்பீடியா தொகுப்பாளர்கள் குழுவாக இணைந்து விக்கிப்பீடியாவை முன்னேற்றும் முயற்சி ஆகும். இந்தக் குழுக்கள் ஓர் குறிப்பிட்டத் தலைப்பைச் சார்ந்து பணிபுரிவர். அல்லது கட்டுரை அல்லாது பிற பணிகளை செய்வர் (உதாரணத்திற்கு புதுப்பயனர்களை வரவேற்பது).